Pirkimą vykdanti organizaciją 2019-08-29 gavo užklausimą ir teikia atsakymus:

VšĮ „Vilniaus arkivyskupijos ekonomo tarnyba“ (toliau – Pirkimą vykdanti organizacija) vykdydama pirkimą – „*Vilniaus Šv. Teresės bažnyčios (u. k. 27322), Švč. Mergelės Marijos, Gailestingumo Motinos koplyčios (u. k. 27324) ir Galerijos (u. k. 27325) tvarkomuosius paveldosaugos darbus ir tvarkomuosius statybos darbus bei nuolatinio aiškinamojo stendo įrengimą*“ gavo užklausimą dėl pirkimo sąlygų 3.1 punkte nustatytų kvalifikacinių reikalavimų.

Atsakydami į Jūsų 2019-08-29 raštą informuojame, kad pirkimo sąlygų 3.1 punkte nenumatyti kvalifikaciniai reikalavimai šiems specialistams:

1. sienų tapybos restauratoriui;
2. specialistui, turinčiam teisę atlikti tvarkomuosius paveldosaugos darbus, specializacija: metalo konstrukcijų ir metalo gaminių darbai;
3. specialistui, turinčiam teisę atlikti tvarkomuosius paveldosaugos darbus, specializacija: medinių konstrukcijų darbai, medžio apdailos ir stalių gaminių darbai.

 Atkreipiame dėmesį, kad Tiekėjas, pageidaujantis dalyvauti pirkime, turi atitikti konkurso sąlygų 3.1 punkte numatytus minimalius kvalifikacijos reikalavimus. Tačiau Rangovas, pasirašydamas Rangos sutartį (rangos sutarties 5.2 punktas), privalo užtikrinti, kad jis ir bet kurie asmenys, veikiantys jo vardu, yra gavę visus būtinus leidimus, kvalifikacijos atestacijos pažymėjimus ar kitokius dokumentus, leidžiančius užsiimti Rangos sutartyje nustatyta veikla, kuri yra Rangovo sutartinių įsipareigojimų dalis.

Rangos sutarties 5.22 punkte numatyta, kad jeigu Rangovo (įskaitant ir Subrangovus) kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Rangovas įsipareigoja Užsakovui, kad Sutartį vykdys tik tokią teisę turintys asmenys.

Taip pat Rangos sutartyje nurodyta (rangos sutarties 5.11 punktas), kad Rangovo personalas turi būti kvalifikuotas, įgudęs ir turintis patirtį atitinkamam Darbų vykdymui, t. y. pvz. vykdant paveldosauginius darbus, atitinkamai Rangovas privalės užtikrinti, kad darbus vykdys kvalifikuoti kultūros paveldo išsaugojimo specialistai.

Atsižvelgiant į tai, Pirkimą vykdanti organizacija nemato būtinybės tikslinti pirkimo sąlygų 3.1 punktą, nes rangovas privalo vykdyti ir užbaigti darbus pagal sutartį, vadovaudamasis darbų užduotyje nustatytais reikalavimais, laikydamasis veiklų sąraše pateikto grafiko, Lietuvos Respublikoje galiojančių įstatymų, įstatymų įgyvendinamųjų teisės aktų, normatyvinių statybos techninių dokumentų reikalavimų.

Pirkimą vykdanti organizaciją 2019-08-21 gavo užklausimą ir teikia atsakymus:

1. Ar vadovas, turintis teisę eiti ypatingo statinio statybos vadovo ir tvarkomųjų paveldosaugos darbų vadovo (III kategorija) pareigas, atitiks reikalavimui p. 3.1.1 „Tiekėjas turi turėti bent 1 (vieną) atestuotą statybos darbų vadovą, turintį teisę eiti ypatingo negyvenamojo  **religinės paskirties pastato**, kuris yra kultūros paveldo objektas“?

Atkreipiame dėmesį, kad pirkimo sąlygų 3.1.1 punkte nurodyta – „Tiekėjas turi turėti bent 1 (vieną) atestuotą **statybos darbų vadovą**, <...>“. Atsižvelgiant į tai, *jei atestatas išduotas iki 2017 m. sausio 1 d.* - turi būti pateiktasatestatas suteikiantis teisę eiti ypatingojo statinio statybos vadovo pareigas, kai statiniai: negyvenamieji pastatai. *Jei atestatas išduotas po 2017 m. sausio 1 d.* turi būti pateiktas atestatas, suteikiantis teisę eiti ypatingojo statinio statybos vadovo pareigas: negyvenamieji statiniai (religinės paskirties pastatai), taip pat minėti statiniai, esantys kultūros paveldo objekto teritorijoje, jo apsaugos zonoje, kultūros paveldo vietovėje.

1. Ar  gali būti  priskiriami**religinei paskirčiai**tokie pastatai,kaip vienuolynai, piligrimų centrai ir kiti pastatai esantys bažnyčios teritorijoje?

Pagal statybos techninį reglamentą STR 1.01.03:2017 „Statinių klasifikavimas“ religinės paskirties pastatai – pastatai skirti religiniams tikslams: bažnyčios, cerkvės, koplyčios, sinagogos, maldos namai, katedros ir kiti religiniams tikslams naudojami pastatai. Atkreipiame dėmesį, kad pirkimą vykdanti organizacija tikrins kokia pastato paskirtis yra nurodyta Registrų centre.

3.   „Tiekėjo vidutinė metinė svarbiausių\* statybos darbų, atliktų savo jėgomis kultūros paveldo objektuose – pastatuose, apimtis per pastaruosius 5 metus arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 5 metus) ne mažesnė kaip 500.000,00 EUR be PVM.“ Ar tai reiškia, kad dalyvaujanti įmonė turi pateikti įrodymus apie atliktus aukščiau minimus darbus per pastaruosius 5 metus sumai viso 2 500 000 EUR? Taip